নেপাল বা ভূটান যেতে যে ভিসা লাগে না, তা কচিকাঁচারাও জানে। কিন্তু শুধু এই দুই দেশই নয়, পৃখিবীর বহু দেশেই ভারতীয় নাগরিকরা যেতে পারেন ভিসা ছাড়াই। আবার অনেক দেশেই আগাম ভিসা প্রয়োজন না-হলেও, সেখানে পা রাখার পর ইস্যু হয় ভিসা বা এন্ট্রি পারমিট।
তবে হ্যাঁ, বৈধ পাসপোর্ট অবশ্যই লাগবে। কারণ ওটাই আপনার নাগরিকত্বের পরিচয়।
নীচের ৬১টি দেশ এবং অঞ্চলে যেতে ভিসার আবেদন করার কোনও প্রয়োজন নেই। যেগুলিতে পৌঁছনোর পর ভিসা করাতে হয়, সেগুলির চিহ্নিত করে দেওয়া হল। তালিকার বাকি দেশগুলিতে পৌঁছনোর পরে আলাদা করে কোনও পারমিট লাগে না।
১) নেপাল
২) ভূটান
৩) হংকং
৪) ম্যাকাও
৫) দক্ষিণ কোরিয়ার জেজু প্রভিন্স
৬) আন্টার্কটিকা
৭) সিশেল্‌স— ভিসা ইস্যু হয় পৌঁছনোর পর, ১ মাসের জন্য।  
৮) ফাইরো ম্যাসিডোনিয়া
৯) স‌্‌ভালবার্দ
১০) ডমিনিকা
১১) গ্রেনাডা
১২) হাইতি
১৩) জামাইকা
১৪) মন্তসেরাত
১৫) সেন্ট কিট্‌স অ্যান্ড নেভিস
১৬) সেন্ট ভিনসেন্ট অ্যান্ড গ্রেনাডাইন
১৭) ত্রিনিদাদ অ্যান্ড টোব্যাগো
১৮) তুর্কস অ্যান্ড কাইকোস অইল্যান্ডস
১৯) ব্রিটিশ ভার্জিন আইল্যান্ডস
২০) এল সালভাদর
২১) ইকুয়েডর
২২) কুক আইল্যান্ডস
২৩) ফিজি
২৪) মাইক্রোনেশিয়া
২৫) নিউয়ে— ভিসা ইস্যু হয় পৌঁছনোর পর। মেয়াদ ৩০ দিন।
২৬) সামোয়া— ভিসা ইস্যু হয় পৌঁছনোর পর, ৬০ দিনের জন্য।
২৭) ভানুয়াতু
২৮) কম্বোডিয়া— ভিসা ইস্যু হয় পৌঁছনোর পর। মেয়াদ ৩০ দিন।    
২৯) ইন্দোনেশিয়া— ভিসা ইস্যু হয় পৌঁছনোর পর। মেয়াদ ৩০ দিন।
৩০) লাওস— ভিসা ইস্যু হয় পৌঁছনোর পর। মেয়াদ ৩০ দিন।
৩১) থাইল্যান্ড— ভিসা ইস্যু হয় পৌঁছনোর পর, ১৫ দিনের জন্য। তবে ১০০০ থাই ভাট ভিসা ফি দিতে হয়। অন্য কোনও মুদ্রায় ফি নেওয়া হয় না। এন্ট্রি পয়েন্টেই ভিসা করিয়ে নিতে হয়, এগজিট পয়েন্টে নয়।    
৩২) তিমর লেস্তে— ভিসা ইস্যু হয় পৌঁছনোর পর। মেয়াদ ৩০ দিন।
৩৩) ইরাক (বসরা)
৩৪) জর্ডন— ভিসা ইস্যু হয় পৌঁছনোর পর। মেয়াদ ২ সপ্তাহ। সঙ্গে থাকতে হবে ৩০০০ মার্কিন ডলার। না-হলে ভিসা দেওয়া হয় না।
৩৫) কোমোরোস— ভিসা ইস্যু হয় পৌঁছনোর পর।
৩৬) মালডিভ্‌স— ভিসা ইস্যু হয় পৌঁছনোর পর। মেয়াদ ৯০ দিন।  
৩৭) মরিশাস
৩৮) কেপ ভার্দে— ভিসা ইস্যু হয় পৌঁছনোর পর।
৩৯) ড্‌জিবৌতি— ভিসা ইস্যু হয় পৌঁছনোর পর।
৪০) ইথিওপিয়া— ভিসা ইস্যু হয় পৌঁছনোর পর।
৪১) গ্যাম্বিয়া
৪২) গিনি-বিসু— ভিসা ইস্যু হয় পৌঁছনোর পর। মেয়াদ ৯০ দিন।
৪৩) কেনিয়া— ভিসা ইস্যু হয় পৌঁছনোর পর, ৩ মাসের জন্য।
৪৪) মাদাগাস্কার— ভিসা ইস্যু হয় পৌঁছনোর পর। মেয়াদ ৯০ দিন।
৪৫) মোজাম্বিক
৪৬) সাও তোমে অ্যান্ড প্রিন্সিপে
৪৭) তানজানিয়া— ভিসা ইস্যু হয় পৌঁছনোর পর।
৪৮) টোগো— ভিসা ইস্যু হয় পৌঁছনোর পর, ৭ দিনের জন্য।
৪৯) উগান্ডা— ভিসা ইস্যু হয় পৌঁছনোর পর।
৫০) জর্জিয়া
৫১) তাজিকিস্তান
৫২) সেন্ট লুসিয়া— ভিসা ইস্যু হয় পৌঁছনোর পর, ৬ সপ্তাহের জন্য।
৫৩) নিকারাগুয়া
৫৪) বলিভিয়া— ভিসা ইস্যু হয় পৌঁছনোর পর। মেয়াদ ৯০ দিন।
৫৫) গিয়ানা— ভিসা ইস্যু হয় পৌঁছনোর পর। ৩০ দিনের ছাড়পত্র পাওয়া যায় তবে স্বরাষ্ট্র মন্ত্রকের অনুমতিপত্র লাগে।  
৫৬) নাউরু— ভিসা ইস্যু হয় পৌঁছনোর পর।
৫৭) পালাউ— ভিসা ইস্যু হয় পৌঁছনোর পর। মেয়াদ ৩০ দিন।
৫৮) টুভালু— ভিসা ইস্যু হয় পৌঁছনোর পর, ১ মাসের জন্য।
৫৯) বুরুন্ডি— পৌঁছনোর পর ৩০ দিনের ভিসা ইস্যু হয় বুজুমবুরা আন্তর্জাতিক বিমানবন্দরে।
৬০) সোমালিয়া— ৩০ দিনের ভিসা ইস্যু হয় পৌঁছনোর পর। তবে পৌঁছনোর দু’দিন আগে বিমানবন্দরের ইমিগ্রেশন দফতরে আমন্ত্রণপত্র জমা দিতে হয় ‘স্পনসর’-কে।
৬১) সোমালিল্যান্ড— ভিসা ইস্যু হয় পৌঁছনোর পর। ৩০ দিনের ভিসা দেওয়া হয়। ভিসা ফি ৩০ মার্কিন ডলার।  
তালিকাটি সেপ্টেম্বর, ২০১৫ পর্যন্ত আপডেটেড।